Luigi Carnera
Luigi Carnera (* 14. April 1875 in Triest, vundaag Italien; † 30. Juli 1962 in Florenz, Italien) weer en italienschen Astronom un Opdecker vun 16 Asteroiden.

Leven un Wark 
In de fröhen Johren vun sien Loopbahn hett he as Hülpsmann vun Max Wolf in Heidelbarg arbeit. To disse Tiet hett he ok sien Asteroiden opdeckt, deelwies mit Wolf tohopen. He hett in Düütschland, Italien un Argentinien arbeit, is denn 1908 aver opletzt na Italien torüchgahn.

Carnera övernehm 1919 dat Regeer vun de Steernwacht in Triest, dat jüst eerst na den Eersten Weltkrieg vun Italien annekteert worrn weer. Laterhen, in’t Johr 1932, is he Direkter vun’t Osservatorio Astronomico di Capodimonte in Neapel worrn, woneem he bit to sien Rohstand 1950 weer. De Steernwacht weer in de Tiet vun’n Tweeten Weltkrieg tietwies vun britische un amerikaansche Truppen besett, de dor en Radarstatschoon bedreven hebbt.

Na Carnera is an’n 2. Juni 2015 de Asteroid (39653) Carnera nöömt worrn.

Weblenken 
 Publikatschonen vun L. Carnera in’t Astrophysics Data System

Borns 

Astronom
Börger von Italien
Boren 1875
Storven 1962
Mann